2024 -جو ایل یای اولمپیک اویون‌لاری‌نین پاریس-ده کئچیریلمه‌سی دئمک اولار کی، دقیقلشیب. بونا سبب سونا قالان ایکی نامیزد شهردن دیگری‌نین – لوس آنجلس-ین مراجعتی اولوب.
بو باره‌ده اولوسلار آراسی اولمپیک کمیته‌سینین صدری توماس باخ دا آچیقلاما وئریب. او، بیلدیریب کی، لوس آنجلس-ین اولمپیک و پارالمپیک نامیزد کومیته‌سی داها اوزون موددت‌لی پلان‌لاری اولدوغونو اساس گتیره‌رک تشکیلاتچی‌لیغی 2028-جی ایلده ائتمک ایسته‌ییب‌لر. بئله اولان حالدا ایسه ائو صاحب‌لیگی اوچون ساده‌جه بیر نامیزد – پاریس قالیب.
ماراق‌لی‌دیر کی، اولوسلار آراسی اولمپیک کومیته‌سی‌نین بیر سیرا رسمی‌لری بو قرارا اعتراض ائتسه‌لر ده، سوندا باخین ایستدیگی اولوب. خصوصیله ده، صدر معاوینی اوغور اردنر باشدا اولماقلا، بعضی اولوسلار آراسی اولمپیک کومیته‌سی‌نین عضو‌لری بو ایدئیا ایله راضیلاشمیردی‌لار. اونلارین فیکرینجه، تشکیلاتچی‌نین 11 ایل اول سئچیلمه‌سی مومکون دئییل. بو هم ده 2024-جو ایل دئییل، 2028-جی ایله نامیزدلیگینی وئرمه‌یی پلان‌لاش‌دیریلان‌لارین حاقی‌نین یئییلمه‌سی دئمکدی.
قئید ائدک کی، 2024  یای اولمپیک-ین ائو صاحبی بو ایل سپتامبرین 13-ده بوک-ون لیما‌داکی توپلانتی سیندا رسمی اعلان اولونا‌جاق.
